CELEX: 62007TB0411
Language: da
Date: 2008-03-18 00:00:00
Title: Sag T-411/07 R: Kendelse afsagt af præsidenten for Retten i Første Instans den 18. marts 2008 — Aer Lingus Group mod Kommissionen (Foreløbige forholdsregler — kontrol med fusioner — forbud mod en anmeldt fusion — artikel 8, stk. 4 og 5, i forordning (EF) nr. 139/2004 — begæring om foreløbige forholdsregler med henblik på, at Kommissionen træffer foranstaltninger over for den anden part i den forbudte fusion — foranstaltning, som er uforenelig med kompetencefordelingen mellem institutionerne — Kommissionens beføjelser — anordning af foreløbige forholdsregler over for en intervenient — begæring om at udsætte transaktionen — formaliteten — spørgsmål om begæringen forekommer umiddelbart berettiget (prima facie) — uopsættelighed — alvorligt og uopretteligt tab — skadens indtræden afhængig af fremtidige, usikre begivenheder — utilstrækkelig begrundelse — afvejning af alle implicerede hensyn)

20.12.2008   
            
            
               DA
            
            
               Den Europæiske Unions Tidende
            
            
               C 327/26
            
         Kendelse afsagt af præsidenten for Retten i Første Instans den 18. marts 2008 — Aer Lingus Group mod Kommissionen
   (Sag T-411/07 R)
   (Foreløbige forholdsregler - kontrol med fusioner - forbud mod en anmeldt fusion - artikel 8, stk. 4 og 5, i forordning (EF) nr. 139/2004 - begæring om foreløbige forholdsregler med henblik på, at Kommissionen træffer foranstaltninger over for den anden part i den forbudte fusion - foranstaltning, som er uforenelig med kompetencefordelingen mellem institutionerne - Kommissionens beføjelser - anordning af foreløbige forholdsregler over for en intervenient - begæring om at udsætte transaktionen - formaliteten - spørgsmål om begæringen forekommer umiddelbart berettiget (prima facie) - uopsættelighed - alvorligt og uopretteligt tab - skadens indtræden afhængig af fremtidige, usikre begivenheder - utilstrækkelig begrundelse - afvejning af alle implicerede hensyn)
   (2008/C 327/49)
   Processprog: engelsk
   Parter
   
      Sagsøger: Aer Lingus Group plc (Dublin, Irland) (ved solicitor A. Burnside og advokaterne B. van de Walle de Ghelcke og T. Snels)
   
      Sagsøgt: Kommissionen for De Europæiske Fællesskaber (ved X. Lewis, E. Gippini Fournier og S. Noë, som befuldmægtigede)
   
      Intervenient til støtte for sagsøgte: Ryanair Holdings plc (Dublin, Irland) (ved solicitors J. Swift, QC, V. Power, A. McCarthy og D.W. Hull, advokat G.M. Berrisch)
   Sagens genstand
   Begæring om anordning af foreløbige forholdsregler, hvorved Kommissionen for det første tilpligtes at træffe visse foranstaltninger vedrørende Ryanair Holdings plc's aktier i sagsøgerens selskab, eller subsidiært og for det andet, at der anordnes forholdsregler med tilsvarende virkning over for Kommissionen eller Ryanair Holdings plc, og for det tredje, at der anordnes udsættelse af gennemførelsen af Kommissionens beslutning af 11. oktober 2007 K(2007) 4600 endelig udg. om afslag på sagsøgernes ansøgning om, at der iværksættes en procedure i henhold til artikel 8, stk. 4, i Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser (EFT 2004 L 24, s. 1), og at der træffes foreløbige foranstaltninger i henhold til denne forordnings artikel 8, stk. 5.
   Konklusion
   
               1)
            
            
               Begæringen om foreløbige forholdsregler tages ikke til følge.
            
         
               2)
            
            
               Afgørelsen om sagens omkostninger udsættes.